На основу члана 12. став 4. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018),а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на електронској седници одржаној дана 16.07.2024 године - 18.07.2024. године, донео је следеће

**МИШЉЕЊЕ**

**на отварање одељења са наставним језиком словачким за мање од 15 ученика ОШ „Братство и јединство“ у Белом Блату у школској 2024/2025 години**

**I**

Национални савет словачке националне мањине даје **позитивно мишљење** на отварање одељења првог разреда на словачком наставном језику за мање од 15 ученика ОШ „Братство и јединство“ у Белом Блату у школској 2024/2025 години.

**II**

Мишљење доставити председнику Националног савета словачке националне мањине ради одобравања на првој наредној седници.

***Образложење***

Националном савету словачке националне мањине обратио се Покрајински секретаријат за образовање, прописе, управу и националне мањине – националне заједнице са дописом број: 002039797 2024 09427 001 000 000 001 од дана 28.06.2024. године за давање мишљења о давању сагласности на отварање одељења на словачком језику за мање од 15 ученика, ОШ „Братство и јединство“ у Белом Блату у школској 2024/2025 години..

Извршни одбор разматрао је на 45. електронској седници, одржаној у периоду од 16.07.2024 – 18.07.2024. године достављени захтев.

Након разматрања достављене документације, присутни су приступили гласању.

С обзиром да су се сви чланови изјаснили до 17.07.2024. године, електронска седница је са наведеним датумом окончана.

За давање позитивног мишљења гласало је 7 чланова Извршног одбора од укупног броја присутних. Против гласало је 0 чланова. Уздржаних чланова није било.

У складу са горе наведеним, а на основу одредаба члана 12. став 1. тачка 2. Закона о националним саветима националних мањина, донета је одлука из диспозитива.

Број: 01 – /2024-04

Датум: 17.07.2024

Место: Нови Сад

ПРЕДСЕДНИЦА ИО НССНМ

Елена Турански с. р.

ПРЕДСЕДНИЦА НССНМ

Душанка Петрак